Feldsee

Dè **Fèldsee** (au *Fèldbärgsee*) isch èn See z Südbaddè am Fuèß vom Fèldbärg un Seebuck südöschtlich vo Fryburg. Dè Fèldsee ghört zum Nadurpark Südschwarzwald.
Dè Fèldsee isch 97.500&nbsp;m², also 9,75 ha groß un bis zuè 32&nbsp;m dǜèf. Er lyt uff èrè Höchi vo , isch fascht chraisrund un hèt èn Durchmesser zwǜschè 350 un 370 Meter.

## Geology un Èrdgschichte
Der Fèldsee isch èn Karsee, wo durch Gletscher i dè letschtè Eiszit entschtandè isch. Dè gröschte Karsee im Schwarzwald isch uff drei Sitè vo gächè Flüè ychesslèt, wo bis zuè 300&nbsp;m hoch sin. D Höèlaag, wo nõch Nordoschtè offè isch, begünschtigt größeri Schneehüüfè, d Flüè im Weschtè un Südè machèd dè Chessel zuè nèm Schattèloch, wo sich dè Schnee lang haaltè cha. Asè hèt sich è lèènschtuèlartigi Gländeform mit dè steilè Ruggwand, dèm flachè Boddè un èm vorglagertè Moränèwall entwicklèt. Dè See hèt sich nõch èm Abschmèlzè vom Iis obberhalb vo dè uffbygètè Schuttwäll bildèt. Us èm Fèldsee entschpringt dè einzigè Abfluss vom Fèldsee, dè Seebach. Gschpisè wörd dè See vo Quällbächle, wo am Seebuck un im *Grüble* zwǜschè Fèldbärg un Seebuck entschpringèd un übber dè Fèldseewasserfall übber 300 m d Karwand abbèkeièt un spôter, vom Abfluss am Oschtzipfel vom Titisee èwäg, dè Nammè *[[Gutach (Wutach)|Guètach]]* füürt. È baar hundertdausend Johr lang sin dè Seebach un d Guètach dè Obberlauf vo dè Fèldbärgdonau gsi, wo übber Achdorf un Blummbärg uff Immèdingè i s hütige Donaudal abbè gschtrömt isch. Sit öppè 70.000 Johr isch d Fèldbärgdonau bi Achdorf von èm Südschwarzwälder Bächle mit èm Nammè Wuètè aazapft un denn vollschtändig abglenkt worrè, sèllèwäg isch s *Achdorfer Wuètèknǜè* entschtandè un dè Seebach un d Guètach ghörèt sitdèm zum Obberlauf vo dè Wuètè, wo in Hochrhy entwässerè duèt.

Unterhalb vom Fèldsee isch zwǜschè Moränèwäll èn wittèrè, chlynerè See ygschperrt worrè, wo vosulzt isch un Torf bildèt hèt un dõdemit zum hütigè, botanisch wärtvollè *Fèldseemoor* volandet isch.

## Nadurschutz
Mittlerwyli hèrrscht im Fèldsee è generèlles Baddevobot. Sèll diènt im Schutz von èrè seltènè Art vom stachelschporigè Brachsèchrutt (*[[Isoetes]] echinospora*), èn Unterwasserfarn, wo in 1–2&nbsp;m Dǜèfi gedeyè duèt un in Dütschland ußer im Fèldsee nu no im Titisee vorchunnt. Sèlli Pflanzè isch uff näärschtoffarmi Seè mit frischèm, zimli klarem Wasser aagwisè. Rund um dè Fèldsee findet mò èn sognanntè Bannwald. Sèllè Mischwald stòt ebbèfalls unter Nadurschutz un wörd sich sèlber übberlõ. S Nadurschutzgebièt bschtòt sit 1937 un isch s älteschte Nadurschutzgebièt z Baddè-Württèbärg. D Fèldseefelsè unterligèd èm Klettervobot. D Fèldbärgwächter (Ranger) achtèd strèng uff d Yhaltung vo sèllnè Reglè. Dört sin sèltni Pflanzè wiè dè violättè Alpèmilchlattich, d Türkèbundliliè, dè Wolfs-Iisèhuèt un dè Sunnètau z findè

## Zuègang
S git kei dirèkti Autostrõß zum Fèldsee. Er isch abber übber Wander- un Faarradwäg z erreichè. Nägschtglègèni Parkblätz findet mò in 3–4&nbsp;km Entfèrnung z Bärèdal (*Wanderparkblatz Chunzèmoos*) sowiè am Fèldbärg. Mit èm Faarrad isch dè Fèldsee zimli guèt vo Alpersbach übber dè Rinkè z erreichè. Dè See cha uff èm guèt uusbautè Spazyrwèg umrundet wörrè. 490 Meter öschtlich vom Fèldsee stòt s Gaschthuus *[[Raimartihof]]*.

## Literadur
* Landesaaschtalt für Umwältschutz Baddè-Württèbärg (Hrsg.): *Der Feldberg im Schwarzwald. Subalpine Insel im Mittelgebirge.* Karlsruè 1982, ISBN 3-88251-046-3.
* E. Liehl u. a. (Hrsg.): *Der Schwarzwald. Beiträge zur Landeskunde.* 2. Ufflaag. Volaag Konkordia, Biil 1982, ISBN 3-7826-0047-9.
* Auguscht Vetter: *Feldberg im Schwarzwald.* Sèlbschtvolaag vo dè Gmeind Fèldbärg (Schwarzwald), 1982/1996, .

## Weblingg

* ''Legèndè zum Fèldsee'' uff heilige-quellen.de/

## Einzelnõchwys